SL Uradni list Evropske unije C 126/42

Mnenje Odbora regij – Predlog uredbe o spremembi uredbe o pošiljkah odpadkov

2014/C 126/11

I. POLITIČNA PRIPOROČILA

ODBOR REGIJ

Splošna priporočila

1. meni, da je prevoz odpadkov eno najpomembnejših področij zakonodaje glede odpadkov, za katera je potrebno strožje izvajanje. V nekaterih državah članicah so pošiljke odpadkov ustrezno nadzirane, v drugih pa ne, kar vodi v izbiranje najugodnejšega pristanišča (port hopping). Obstajajo jasni dokazi o nezakonitih pošiljkah odpadkov, ki neposredno kršijo Baselsko konvencijo in uredbo o pošiljkah odpadkov (UPO), zlasti o izvozu nevarnih odpadkov (kot je odpadna električna in elektronska oprema, OEEO) v države, ki niso članice OECD, pod oznako za ponovno uporabo, ter o izvozu nenevarnih odpadkov v države v razvoju za odstranjevanje ali obdelavo, ki ne poteka na okolju varen način;

2. opozarja, da so skupni inšpekcijski pregledi, ki jih je mreža IMPEL-TFS (1) opravila skupaj z 22 državami članicami, pri 3 454 pošiljkah razkrili 863 kršitev, kar pomeni, da je stopnja nespoštovanja predpisov 25-odstotna;

3. poudarja, da bi učinkovito izvajanje uredbe o pošiljkah odpadkov (UPO) prispevalo k: — finančni optimizaciji, saj bi se izognili stroškom čistilnih postopkov in vračanja odpadkov v izhodiščni kraj; — izenačenju poslovnih pogojev v Evropi in svetu za visoke standarde pri recikliranju; — preprečevanju resnih posledic za okolje in zdravje, ki jih ima odlaganje nezakonitih pošiljk odpadkov ali njihova obdelava v objektih, ki ne ustrezajo standardom, v namembnih državah; — spodbujanju visokokakovostnega sortiranja in recikliranja, tudi nevarnih odpadkov, v EU, s čimer bi prispevali k uresničevanju ciljev pobude EU o učinkoviti rabi virov ter h gospodarski rasti in ustvarjanju delovnih mest v sektorju obdelave odpadkov v EU; — preprečevanju nezakonitega izvoza dragocenih sekundarnih surovin, ki je v nasprotju s cilji pobude za surovine; — uresničevanju količinsko opredeljenih ciljev EU glede zbiranja, predelave in recikliranja (npr. v direktivah o OEEO, o izrabljenih vozilih (ELV), o embalaži ali baterijah);

4. meni, da so kontrole višje v verigi odpadkov, na krajih, kjer se odpadki ustvarjajo in zbirajo, koristne, saj se tako zmanjša pritisk v pristaniščih;

5. poziva k močnemu in dejavnemu sodelovanju sektorja ravnanja z odpadki in upravljanja virov, saj omejevanje nezakonitih pošiljk koristi podjetjem EU, ki se ukvarjajo z njihovo predelavo in za to uporabljajo okolju varen način;

6. je seznanjen z izidom javnega posvetovanja o predlaganih spremembah, po katerem je 90 % zainteresiranih strani izrazilo podporo zakonodajnim ukrepom EU glede pošiljk odpadkov;

Načrtovanje inšpekcijskih pregledov za pošiljke odpadkov

7. se strinja s predlagano obveznostjo izdelave načrtov inšpekcijskih pregledov, vključno z opredelitvijo obvezne vsebine na ravni EU, da se spodbuja redno in dosledno načrtovanje inšpekcij v vseh državah članicah. Ustrezno načrtovanje inšpekcij bo oblastem pomagalo povečati sposobnosti za izvajanje učinkovitih inšpekcij;

8. ugotavlja, da slabo izvajanje v eni državi članici lahko povzroči dodatno delo in stroške v drugi državi članici, zato obstaja skupni interes za razvoj usklajenih inšpekcijskih postopkov, boljše sodelovanje ter obsežnejšo čezmejno izmenjavo informacij;

9. ugotavlja, da so načrti inšpekcijskih pregledov ključni element navodil, ki jih je posredovala mreža IMPEL glede inšpekcijskih pregledov pošiljk odpadkov (2), a hkrati opozarja, da dodeljevanje osebja za načrtovanje inšpekcij ne bi smelo povzročiti zmanjšanja osebja, namenjenega izvajanju inšpekcij;

10. podpira predlog, da morajo inšpekcijski načrti zajeti celotno geografsko ozemlje zadevne države članice, a predlaga, da se z razširitvijo besedila določbe ustrezno izvajanje omogoči na regionalni ravni;

11. poziva, da se v načrte vključijo tudi merljivi cilji, v skladu z obstoječo najboljšo prakso, kar nosilcem odločanja omogoča ocenjevanje uspešnosti;

12. odločno podpira določbo, da morajo načrti inšpekcijskih pregledov vključevati oceno tveganja, ki zadeva specifične tokove odpadkov in vire nezakonitih pošiljk ter upošteva obveščevalne podatke, ki jih podpirajo policijske oblasti; obenem spodbuja pristojne oblasti, naj v tem oziru uporabijo priporočila mreže IMPEL, da se omejeni viri za inšpekcijske preglede uporabijo glede na prednostne naloge;

13. meni, da bi bilo treba v načrte inšpekcijskih pregledov vključiti tudi plovne poti, v skladu s priporočili mreže IMPEL;

14. poziva Komisijo, naj pripravi pretvorbeno tabelo med carinskimi kodami in kodami odpadkov, da bi se lahko pri izbiranju pošiljk z visokim tveganjem za inšpekcijski pregled uporabile mednarodne tarifne oznake, ki jih uporabljajo carinski organi;

Objava načrtov inšpekcijskih pregledov

15. deli zaskrbljenost Sveta (3), da bi objava načrtov inšpekcijskih pregledov lahko pomagala tistim, ki so vpleteni v nezakonito pošiljanje odpadkov. Zato meni, da bi bilo treba objaviti načrte inšpekcijskih pregledov na strateški, ne pa na operativni ravni;

16. priznava, da imajo lokalne in regionalne oblasti dolžnost do svojih državljanov, da zagotovijo, da se z materiali, poslanimi na njihovo ozemlje za ponovno uporabo, recikliranje, predelavo ali odstranjevanje, ravna na način, ki spoštuje okolje in zdravje ljudi. Zavest o okolju škodljivi obdelavi nezakonito poslanih odpadkov negativno vpliva na dejavno sodelovanje državljanov v sistemih recikliranja in ravnanja z odpadki;

17. zato poziva, da se objavi letno poročilo o opravljenih inšpekcijskih pregledih, izidu teh pregledov in morebitnih izrečenih kaznih;

Obrnjeno dokazno breme

18. pozdravlja predlog, da mora oseba, odgovorna za pošiljko, dokazati, da predmet, ki se izvaža za domnevno ponovno uporabo, v celoti deluje. To že velja za električno in elektronsko opremo (v nasprotju z odpadno električno in elektronsko opremo) ter avtomobile (v nasprotju z izrabljenimi vozili). Obrnjeno dokazno breme bi moralo pristojnim za inšpekcijske preglede pomagati identificirati primere nezakonitega izvoza nedelujočih predmetov, torej odpadkov, ki bi sicer lahko šli v podstandardno recikliranje ali obdelavo izven EU. Takšne predmete bi bilo treba obdelati v obratu v Evropi, da se izognemo uhajanju dragocenih surovin, obenem pa se zaščitita okolje in zdravje ljudi v tretjih državah;

19. pozdravlja predlog, da lahko pristojni organ v primeru suma, da so pošiljke, namenjene postopkom predelave, nezakonite, zahteva od osebe, odgovorne za pošiljko, naj predloži dokazilo o načinih ravnanja z odpadki, tehnologijah in standardih, ki bodo uporabljeni v ciljnem objektu za predelavo. Odbor je prepričan, da bi ta določba morala veljati za vse pošiljke, povezane z uredbo o pošiljkah odpadkov, in da bi bilo treba končni namembni kraj vsega materiala za recikliranje objaviti, da se povečata preglednost in zaupanje javnosti v verigo odpadkov in virov;

Elektronska izmenjava podatkov

20. podpira razvoj elektronske izmenjave podatkov za pošiljke odpadkov, ki bi lahko zagotovila varno podatkovno bazo za elektronske izjave o pošiljkah s podatki o dobavitelju, prevozniku, prodajalcih in končnem namembnem kraju materiala; poudarja pomen obsežnega posvetovanja z lokalnimi in regionalnimi oblastmi ter drugimi zainteresiranimi stranmi pri njeni pripravi;

21. izraža prepričanje, da bi takšna podatkovna baza morala biti dostopna vsem pristojnim javnim organom (okoljski inšpektorati, carina, policija) in vsebovati rezultate inšpekcijskih pregledov, kar bi oblastem pomagalo, da ciljno usmerijo svoje inšpekcije;

22. opozarja, da štiri države že uporabljajo elektronsko izmenjavo podatkov za obveščanje o odpadkih (4). Ocenjuje se, da bi tovrstna praksa, če bi se uporabljala po vsej EU, z zmanjšanjem upravnega bremena podjetjem prihranila več kot 40 milijonov EUR letno (5), in skupina na visoki ravni za upravne obremenitve se je zavzela za to, da bi jo uporabljale vse države članice;

Druga vprašanja

23. ponavlja, da je spremembo uredbe o odpadkih bistveno dopolniti z dodatno okrepitvijo mreže IMPEL, ki bi morala dobiti ustrezno dolgoročno finančno podporo, da bi lahko bolj sistematično izvajala medsebojne inšpekcijske preglede ter povečala prepoznavanje in izmenjevanje dobre prakse ter razširila mrežo na regionalno in lokalno raven (6);

24. ponavlja svoj poziv Evropski komisiji, naj predlaga splošni zakonodajni okvir EU o okoljskih inšpekcijskih pregledih in nadzoru, vključno s pooblastili Evropske komisije za opravljanje inšpekcijskih pregledov, podpre vlogo lokalnih in regionalnih oblasti pri izvajanju okoljske zakonodaje EU, zmanjša nelojalno konkurenco zaradi različnih ali pomanjkljivih ureditev inšpekcijskih pregledov ter zagotovi enake pogoje pri sodnih postopkih (7);

Subsidiarnost, sorazmernost in boljša priprava zakonodaje

25. opozarja, da je okoljska politika področje deljene pristojnosti EU in držav članic, zato zanjo velja načelo subsidiarnosti;

26. poudarja, da so pošiljke odpadkov mednarodne in da brez enotnega izvajanja in uveljavljanja zakonodaje v vseh državah članicah ne bo možno niti zagotoviti enakih pogojev za vse, niti obvladovati tveganj za zdravje ljudi in okolje; zato meni, da je potrebno ukrepanje na ravni EU;

27. vztraja, da je treba pri izvajanju elektronske izmenjave podatkov z delegiranim aktom Komisije v celoti upoštevati posledice za pristojnosti lokalnih in regionalnih oblasti. Zato je treba pred predložitvijo delegiranega akta opraviti neposredno posvetovanje z lokalnimi in regionalnimi oblastmi ali njihovimi zastopniki.

II. PREDLOGI SPREMEMB

Predlog spremembe 1

COM(2013) 516 final, člen 1(2) – Uredba (ES) št. 1013/2006, člen 26, novi odstavek 5

Obrazložitev

Treba je opraviti ustrezna posvetovanja, tudi na strokovni ravni pristojnih lokalnih in regionalnih oblasti. Obstajata carinsko enotno okence za deklaracije in pomorsko enotno okence. Podatki morajo biti dostopni vsem potrebnim agencijam, tj. policiji, carini, inšpektorjem in pristaniškim upravam.

Predlog spremembe 2

COM(2013) 516 final, člen 1(3)(b) – Uredba (ES) št. 1013/2006, člen 50, novi odstavek 2a

Predlog Komisije Predlog spremembe OR Države članice zagotovijo, da njihovi pristojni organi pripravijo načrte za inšpekcijske preglede, namenjene preverjanju skladnosti s to uredbo. Ti načrti zajemajo celotno geografsko območje zadevne države članice in se uporabljajo za vse inšpekcijske preglede pošiljk odpadkov v skladu z odstavkom 2, vključno z inšpekcijskimi pregledi objektov in podjetij, cestnih in železniških prevozov ter tovorov v pristaniščih. Ti načrti vključujejo: Države članice zagotovijo, da njihovi pristojni organi pripravijo načrte za inšpekcijske preglede, namenjene preverjanju skladnosti s to uredbo. Ti načrti zajemajo celotno geografsko območje zadevne države članice na ustrezni ravni, pri čemer se zagotovi usklajenost načrtov, če se pripravi več načrtov za inšpekcijske preglede, in se uporabljajo za vse inšpekcijske preglede pošiljk odpadkov v skladu z odstavkom 2, vključno z inšpekcijskimi pregledi objektov in podjetij, cestnih in železniških prevozov ter tovorov v pristaniščih. Ti načrti vključujejo: (a) strategijo in cilje za inšpekcijske preglede pošiljk odpadkov, ki se nanašajo na potrebne človeške, finančne in druge vire; (a) strategijo in cilje z merljivimi podrobnimi cilji za inšpekcijske preglede pošiljk odpadkov, ki se nanašajo na potrebne človeške, finančne in druge vire; (b) oceno tveganja, ki zajema posamezne tokove odpadkov in vire nezakonitih pošiljk ter upošteva obveščevalne podatke, na primer iz policijskih preiskav in analiz kriminalnih dejavnosti; (b) oceno tveganja, ki zajema posamezne tokove odpadkov in vire nezakonitih pošiljk ter upošteva obveščevalne podatke, na primer iz policijskih preiskav in analiz kriminalnih dejavnosti; (c) prednostne naloge in opis načina njihovega izbora na podlagi strategij, ciljev in ocene tveganja; (c) prednostne naloge in opis načina njihovega izbora na podlagi strategij, ciljev in ocene tveganja; (d) informacije o številu in vrstah načrtovanih inšpekcijskih pregledov v zvezi z odlagališči, cestnimi in železniškimi prevozi ter tovori v pristaniščih; (d) informacije o številu in vrstah načrtovanih inšpekcijskih pregledov v zvezi z odlagališči, cestnimi, letalskimi in železniškimi prevozi, prevozi po plovnih poteh ter tovori v pristaniščih, na podlagi ocene tveganja in prednostnih nalog; (e) dodeljevanje nalog vsakemu organu, ki sodeluje pri inšpekcijskih pregledih pošiljk odpadkov; (e) dodeljevanje nalog vsakemu organu, ki sodeluje pri inšpekcijskih pregledih pošiljk odpadkov; (f) načine sodelovanja med različnimi organi, ki sodelujejo pri inšpekcijskih pregledih, in (f) načine uspešnega in učinkovitega sodelovanja med različnimi organi, ki sodelujejo pri inšpekcijskih pregledih, in; (g) oceno potrebe po usposabljanju inšpektorjev za tehnična ali pravna vprašanja, povezana z ravnanjem z odpadki in pošiljkami odpadkov, ter določbe o rednih programih usposabljanja. (g) oceno potrebe po usposabljanju inšpektorjev za tehnična ali pravna vprašanja, povezana z ravnanjem z odpadki in pošiljkami odpadkov, ter določbe o rednih programih usposabljanja.; (h) strategijo komuniciranja in spodbujanja skladnosti za vključevanje reguliranih subjektov in splošne javnosti ter (i) informacije o tem, kako lahko regulirani subjekti in splošna javnost pristojni agenciji prijavijo problematične primere. Načrte je treba vsaj enkrat letno pregledati in jih po potrebi posodobiti. Pri pregledu se oceni uresničitev ciljev in drugih elementov načrtov. Načrte je treba vsaj enkrat letno pregledati in jih po potrebi posodobiti. Pri pregledu se oceni uresničitev ciljev in drugih elementov načrtov. Pristojni organ zagotovi, da so ti načrti javno dostopni v skladu z Direktivo 2003/4/ES Evropskega parlamenta in Sveta z dne 28. januarja 2003 o dostopu javnosti do informacij o okolju in o razveljavitvi Direktive Sveta 90/313/EGS (8). Pristojni organ zagotovi, da so ti strateški povzetki načrti načrtov trajno javno dostopni, tudi elektronsko, v skladu z Direktivo 2003/4/ES Evropskega parlamenta in Sveta z dne 28. januarja 2003 o dostopu javnosti do informacij o okolju in o razveljavitvi Direktive Sveta 90/313/EGS (9). Države članice zagotovijo, da so rezultati inšpekcijskih pregledov, opravljenih v skladu z načrti iz tega člena, vsakršni ukrepi za izboljšanje, ki jih sprejmejo pristojne oblasti na podlagi teh inšpekcijskih pregledov, imena oseb, odgovornih za nezakonite pošiljke, in naložene kazni trajno dostopni javnosti, tudi elektronsko.

Obrazložitev

V nekaterih državah članicah so regije pristojne za pripravo lastnih načrtov za inšpekcijske preglede. Te načrte bi bilo treba uskladiti, da se zajame celotno geografsko območje. Vključitev merljivih podrobnih ciljev bi bila v skladu z obstoječo najboljšo prakso v državah članicah in pomagala zagotoviti, da lahko nosilci odločanja ocenijo učinkovitost načrta za inšpekcijske preglede. Vključene morajo biti tudi plovne poti in letalski prevoz, saj sodijo med načine prevoza odpadkov. Industrija odpadkov in virov, pa tudi splošna javnost imajo vlogo pri zagotavljanju skladnosti z uredbo o pošiljkah odpadkov, zato mora obstajati možnost, da se problematični primeri v skupno dobro prijavijo ustrezni agenciji brez strahu pred napadi ali viktimizacijo. Jasno je treba zapisati, da morata biti število in vrsta inšpekcijskih pregledov odvisna od ocene tveganja in prednostnih nalog, omenjenih v alinejah (b) in (c). Objava rezultatov inšpekcijskih pregledov je potrebna, da se ponazori izvajanje uredbe in ohrani zaupanje javnosti v ravnanje z odpadki. Objaviti bi bilo treba samo strateški povzetek načrtov, saj bi podrobnejše informacije lahko koristile tistim, ki se želijo izogniti inšpekcijskemu pregledu pošiljk.

Predlog spremembe 3

Uredba (ES) št. 1013/2006, člen 50(5)

Predlog Komisije Predlog spremembe OR Komisija ne predlaga nobene spremembe besedila člena 50(5) Uredbe (ES) št. 1013/2006. Predlaga se naslednja sprememba besedila člena 50(5) Uredbe (ES) št. 1013/2006: Države članice dvostransko ali in večstransko medsebojno sodelujejo, da bi tako olajšale preprečevanje in odkrivanje nezakonitih pošiljk. Izmenjujejo informacije o pošiljkah odpadkov in izkušnje z izvršilnimi ukrepi. Komisija v ta namen vzpostavi skupno platformo, v katero so vključene vse države članice.

Obrazložitev

Sodelovanje zdaj poteka na prostovoljni osnovi in brez sodelovanja ključnih držav članic. Proti nezakonitim čezmejnim pošiljkam se je mogoče boriti samo s skupnim prizadevanjem vseh držav članic, zato je treba vzpostaviti skupno platformo.

V Bruslju, 30. januarja 2014 Predsednik Odbora regij Ramón Luis VALCÁRCEL SISO

(1) Mreža za izvajanje in uveljavljanje okoljske zakonodaje EU (IMPEL) – skupina za čezmejne pošiljke odpadkov.

(2) IMPEL (2012) Najboljša rešitev za inšpekcijske preglede pošiljk odpadkov.

(3) Svet za okolje, 14. oktober 2013.

(4) Evropska izmenjava podatkov za obveščanje o odpadkih (EUDIN, European Date Interchange for waste notification).

(5) Skupina neodvisnih zainteresiranih strani na visoki ravni za upravno breme, Evropska komisija (2009): mnenje skupine na visoki ravni o zmanjšanju upravnega bremena; prednostno področje: okolje.

(6) CdR1119/2012 fin.

(7) CdR 593/2013 fin, CdR 1119/2012 fin, CdR164/2010 fin.

(8) UL L 41, 14.2.2003, str. 26.

(9) UL L 41, 14.2.2003, str. 26.